smcproject/ml-wiki-sentences huggingface dataset:
തിമോത്തി കൊണ്ടുവന്ന വാർത്തകൾ പൊതുവേ ആശാവഹമായിരുന്നെങ്കിലും, വിശ്വാസസംബന്ധമായ ചില തെറ്റിദ്ധാരണകൾ സഭയിൽ നിലനിന്നിരുന്നെന്ന് പൗലോസിനു ബോദ്ധ്യമായി.
കത്തിലെ ഒരു ഭാഗം ഈ തെറ്റിദ്ധാരണകൾ തിരുത്താനും സഭാംഗങ്ങളുടെ വിശുദ്ധിയെ സംബന്ധിച്ച ദൈവഹിതത്തെക്കുറിച്ച് അവരെ അനുസ്മരിപ്പിക്കാനും  ലേഖകൻ മാറ്റിവയ്ക്കുന്നു.
ഉള്ളടക്കം രൂപരേഖ
ഈ ലേഖനത്തിന്റെ ഉള്ളടക്കത്തിന്റെ രൂപരേഖ ഏറെക്കുറെ ഈ വിധമാണ്: ആരംഭാഭിവാദനം, ദൈവസ്തോത്രം (1:1-10) സഭയുമായുള്ള പഴയ ബന്ധത്തിന്റെ അനുസ്മരണം (2:1-20) തിമോത്തിയുടെ ദൗത്യത്തെക്കുറിച്ച് (3:1-13) സഭയിലെ ചില പ്രശ്നങ്ങളെക്കുറിച്ച് (4:1-5:25) വിശ്വാസികൾ തമ്മിലുള്ള ബന്ധം (4:1-12) മരിച്ചവരെക്കുറിച്ചുള്ള ദുഖാചരണം(4:13-18) രണ്ടാം വരവിനായുള്ള ഒരുക്കം (5:1-11|49) ക്രിസ്തീയമായ പെരുമാറ്റം (5:12-25) അന്തിമാഭിവാദനം(5:26-28) പാഠം
സിലാസിനോടും തിമോത്തിയോടും ചേർന്ന്, തെസലോനിക്കരുടെ വിശ്വാസദൃഢതയേയും പരസ്പരസ്നേഹത്തേയും കുറിച്ചുള്ള കേട്ടറിവിനു ലേഖകൻ ദൈവത്തിനു നന്ദി പറയുന്നു; സഭാംഗങ്ങളോടൊപ്പമായിരുന്നപ്പോൾ താൻ നയിച്ചിരുന്ന ജീവിതത്തെക്കുറിച്ച് ഓർമ്മപ്പെടുത്തുന്ന ലേഖകൻ നിത്യവൃത്തിക്കായി സ്വയം ജോലിചെയ്യാനും ആർക്കും ഭാരമാകാതിരിക്കാനും താൻ ശ്രദ്ധിച്ച കാര്യം എടുത്തു പറയുന്നു.
അപ്പസ്തോലനെന്ന നിലയിൽ അവക്കു മേൽ അധികാരം ഉണ്ടായിരുന്നിട്ടും താൻ പെരുമാറിയത് ഇങ്ങനെയണെന്നും അദ്ദേഹം കൂട്ടിച്ചേർക്കുന്നു.
തുടർന്ന് സഭയിൽ പൊന്തിവന്ന ചില പ്രശ്നങ്ങളെ ലേഖകൻ പരാമർശിക്കുന്നു.
ദൈവരാജ്യത്തിന്റെ ആഗമനത്തിനു മുൻപു മരിച്ചു പോകുന്നവർക്ക് എന്തു സംഭവിക്കും എന്ന ചോദ്യം അതിലൊന്നായിരുന്നു.
ക്രിസ്തുവിന്റെ രണ്ടാം വരവിനു സാക്ഷികളാകുന്നവർക്കു മാത്രമേ നിത്യജീവിതത്തിൽ പ്രവേശനം കിട്ടുകയുള്ളു എന്നു ചിലർ വിശ്വസിച്ചിരുന്നതായി കരുതണം.
പുനരാഗമത്തിൽ, ജീവിച്ചിരിക്കുന്നവരുടെ വിധിക്കു മുൻപു തന്നെ മരിച്ചവർ ഉയിർപ്പിക്കപ്പെടുമെന്ന് പൗലോസ് പറയുന്നു.
അതിനാൽ പരേതർക്കു വേണ്ടി വിലപിക്കേണ്ടതില്ലെന്നും അങ്ങനെ ചെയ്യുന്നത് വിശ്വാസക്കുറവിനെ സൂചിപ്പിക്കുമെന്നും അദ്ദേഹം വിശദീകരിക്കുന്നു.
പൗലോസ് പിന്നീടെഴുതിയ കത്തുകളിൽ നിന്നു ഭിന്നമായി, വിശ്വാസത്തിലൂടെയുള്ള നീതീകരണം, യഹൂദരും യഹൂദേതരും ആയുള്ള ബന്ധം തുടങ്ങിയ വിഷയങ്ങളെക്കുറിച്ച് ഈ ലേഖനം മൗനമാണ്.
ഈ വിഷയങ്ങളെക്കുറിച്ച് കൃത്യമായ നിലപാട് വികസിപ്പിച്ചെടുത്ത ഗലാത്തിയാക്കാർക്കുള്ള ലേഖനത്തിനു മുൻപ് എഴുതപ്പെട്ടതാണിത് എന്നതിനു തെളിവായി പലരും ഈ വസ്തുത ചൂണ്ടിക്കാണിക്കുന്നു.
തെസ്സലൊനീക്യർക്കു എഴുതിയ ഒന്നാം ലേഖനം അവലംബം 1 2 റെയ്മണ്ട് ബ്രൗൺ , പുതിയനിയമത്തിനൊരാമുഖം , Anchor Bible, 1997.
പുറങ്ങൾ 456-466.
↑ Ernest Best, തെസലോനിക്കാക്കാർക്കെഴുതിയ ഒന്നും രണ്ടും ലേഖനങ്ങൾ (New York: Harper and Row, 1972), പുറം 7 ↑ Best, Thessalonians , pp. 22-9.
↑ CollegeVille Bible Commentary, p 1155 ↑ Pearson, p. 88 ↑ G. Friedrich, "1. Thessalonicher 5,1-11, der apologetische Einschub eines Spaeteren," ZTK 70 (1973) 289 1 2 Ehrman, Bart. Peter, Paul, and Mary Magdalene: The Followers of Jesus in History and Legend.
Oxford University Press, USA.
ISBN 0-19-530013-0 ↑ അപ്പസ്തോലന്മാരുടെ പ്രവർത്തനങ്ങൾ 17:4-5
തെസലോനിക്കാക്കാർക്ക് എഴുതിയ രണ്ടാം ലേഖനം ഇംഗ്ലീഷ് വിലാസം https://ml.wikipedia.org/wiki/Second_Epistle_to_the_Thessalonians പുതിയ നിയമം മത്തായി എഴുതിയ സുവിശേഷം മർക്കോസ്‌ എഴുതിയ സുവിശേഷം ലൂക്കാ എഴുതിയ സുവിശേഷം യോഹന്നാൻ എഴുതിയ സുവിശേഷം അപ്പസ്തോലന്മാരുടെ പ്രവർത്തനങ്ങൾ റോമാക്കാർക്കെഴുതിയ ലേഖനം കോറിന്തോസുകാർക്ക് എഴുതിയ ഒന്നാം ലേഖനം കോറിന്തോസുകാർക്ക് എഴുതിയ രണ്ടാം ലേഖനം ഗലാത്തിയാക്കാർക്ക് എഴുതിയ ലേഖനം എഫേസോസുകാർക്ക് എഴുതിയ ലേഖനം ഫിലിപ്പിയർക്ക് എഴുതിയ ലേഖനം കൊളോസോസുകാർക്ക് എഴുതിയ ലേഖനം തെസലോനിക്കാക്കാർക്ക് എഴുതിയ ഒന്നാം ലേഖനം തെസലോനിക്കാക്കാർക്ക് എഴുതിയ രണ്ടാം ലേഖനം തിമോത്തിയോസിനെഴുതിയ ഒന്നാം ലേഖനം തിമോത്തിയോസിനെഴുതിയ രണ്ടാം ലേഖനം തീത്തോസിനെഴുതിയ ലേഖനം ഫിലമോനെഴുതിയ ലേഖനം ഹെബ്രായർക്കെഴുതിയ ലേഖനം കാതോലിക ലേഖനങ്ങൾ യാക്കോബ്‌ എഴുതിയ ലേഖനം പത്രോസ് എഴുതിയ ഒന്നാം ലേഖനം പത്രോസ് എഴുതിയ രണ്ടാം ലേഖനം യോഹന്നാൻ എഴുതിയ ഒന്നാം ലേഖനം യോഹന്നാൻ എഴുതിയ രണ്ടാം ലേഖനം യോഹന്നാൻ എഴുതിയ മൂന്നാം ലേഖനം യൂദാ ശ്ലീഹാ എഴുതിയ ലേഖനം യോഹന്നാനു ലഭിച്ച വെളിപാട്‌ This box: view talk edit
ക്രിസ്തീയബൈബിളിന്റെ ഭാഗമായ പുതിയനിയമത്തിലെ പുസ്തകങ്ങളിൽ ഒന്നാണ് തെസലോനിക്കാക്കാർക്ക് എഴുതിയ രണ്ടാം ലേഖനം .
"2 തെസലോനിയർ" എന്ന ചുരുക്കപ്പേരും ഇതിനുണ്ട്.
"തെസലോനിയാക്കാരുടെ സഭയ്ക്ക് പൗലോസും സിലാനോസും തിമോത്തെയോസും ചേർന്ന് എഴുതുന്നത്" എന്ന ആരംഭവാക്യത്തിലെയും "പൗലോസായ ഞാൻ എന്റെ കൈപ്പടയിൽ തന്നെ ഈ ആശംസകൾ എഴുതുന്നു, ഈ അടയാളം എന്റെ എല്ലാ എഴുത്തുകളിലും ഉണ്ടായിരിക്കും എന്ന സമാപനവാക്യത്തിലേയും  സൂചനയെ അടിസ്ഥാനമാക്കി, ക്രിസ്തീയപാരമ്പര്യം ഇതിനെ പൗലോസ് അപ്പസ്തോലൻ ഗ്രീസിലെ മാസിദോനിയ പ്രവിശ്യയിൽപെട്ട തെസലോനിക്ക നഗരത്തിലെ ക്രൈസ്തവസഭയ്ക്ക് പൗലോസ് അപ്പസ്തോലൻ എഴുതിയ ലേഖനമായി കണക്കാക്കുന്നു.
ഈ ലേഖനത്തിന്റെ ആധികാരികതയെ സംബന്ധിച്ച തർക്കം ഇന്നു നിലനിൽക്കുന്നു.
ഏണസ്റ്റ് ബെസ്റ്റ് അതിനെ ഇങ്ങനെ വിശദീകരിക്കുന്നു, ഇപ്പോൾ നിലവിലുള്ളത്  "2 തെസലോനിയർ" മാത്രമായിരുന്നെങ്കിൽ അത് പൗലോസിന്റെ രചനയല്ലെന്ന് ആരും സംശയിക്കുകയില്ലായിരുന്നു; എന്നാൽ അതിനെ "ഒന്നാം തെസലോനിയർക്ക്" ഒപ്പം വായിക്കുമ്പോൾ, സംശയങ്ങൾ ജനിക്കുന്നു.
രണ്ടു ലേഖനങ്ങളും തമ്മിൽ ഒട്ടേറെ സമാനതകളുണ്ട്;  ഈ സമാനതകൾ വാക്കുകളിലും പ്രയോഗങ്ങളിലും എന്ന പോലെ പൗലോസിന്റേതായി കരുതപ്പെടുന്ന ഇതരലേഖനങ്ങളിൽ നിന്നു വേറിട്ടു നിൽക്കുന്ന ഇവയിലെ സങ്കല്പത്തിലും ഘടനയിലും പോലുമുണ്ട്.
അതേസമയം രണ്ടാം ലേഖനം, ആദ്യത്തേതിനേക്കാൾ കുറഞ്ഞ ഉഷ്മളതയും അടുപ്പവും പ്രകടിപ്പിക്കുകയും, യുഗാന്ത്യത്തേയും മറ്റും സംബന്ധിച്ച് ആദ്യലേഖനത്തിലുള്ളതിനു കടകവിരുദ്ധമായ പ്രബോധനങ്ങൾ അവതരിപ്പിക്കുകയും ചെയ്യുന്നു.
ആധികാരികതയുടെ പക്ഷം
തെസലോനിയക്കാർക്കെഴുതിയ രണ്ടാം ലേഖനത്തിന്റെ ആധികാരികത ആദ്യലേഖനത്തിന്റേതിനേക്കാൾ അധികമായി സംശയിക്കപ്പെടുന്നെങ്കിലും പുരാതനസ്രോതസ്സുകളിൽ ഇതിന്റെ പൗലോസിയതയ്ക്കാണ് കൂടുതൽ പിന്തുണയുള്ളത്.
മാർഷന്റെ ക്രിസ്തീയലിഖിതസഞ്ചയത്തിലും മുറാത്തോറിയുടെ ശകലത്തിലും(Muratorian Fragment) എല്ലാം ഇതിന് ഇടം കിട്ടി;  ഐറേനിയസ് ഇതിനെ പേരെടുത്തു പറയുമ്പൊൾ, അന്ത്യോക്യായിലെ ഇഗ്നേഷ്യസ്, 'രക്തസാക്ഷി' ജസ്റ്റിൻ, പോളികാർപ്പ് എന്നിവർ ഇതിൽ നിന്നു ഉദ്ധരണികൾ ഉപയോഗിക്കുന്നു.
പൗലോസിന്റെ ഒരു ആധികാരിക ലേഖനം മുന്നേ ലഭിച്ചിട്ടുള്ള ഒരു സഭ അദ്ദേഹത്തിന്റെ പേരിലെഴുതപ്പെട്ട ഒരു വ്യാജലേഖനം സ്വീകരിക്കുമായിരുന്നില്ലെന്നു ജി.മില്ലിഗൻ വാദിക്കുന്നു.
കോളിൻ നിക്കോളും ഈ ലേഖനത്തിന്റെ ആധികാരികതയ്ക്കു തെളിവായി ഒട്ടേറെ വാദങ്ങൾ മുന്നോട്ടു വച്ചിട്ടുണ്ട്.
അദ്ദേഹത്തിന്റെ അഭിപ്രായത്തിൽ ഈ ലേഖനം അപൗലോസീയമാണെന്ന വാദം അതിന്റെ പക്ഷപാതികളിൽ മിക്കവരും സമ്മതിക്കുന്നതിലധികം ദുർബ്ബലമാണ്.
ലേഖനത്തിന്റെ ബദൽ രചനാകാലത്തേയും സ്വീകർത്താക്കളേയും കുറിച്ച് അഭിപ്രായസമന്വയത്തിലെത്താൻ കഴിയുന്നില്ലെന്നതു തന്നെ അവരുടെ വാദത്തിന്റെ ദൗർബല്യം വെളിവാക്കുന്നു: ഒരു വശത്ത്, ലേഖനം പൗലോസിന്റേതായി ധരിക്കപ്പെടണമെങ്കിൽ അത് വളരെ നേരത്തേ എഴുതപ്പെട്ടിരിക്കണം ...
അതേസമയം, ആദ്യലേഖനം കണ്ടിട്ടുള്ളവരുടെ ശ്രദ്ധയിൽ പെട്ട് വ്യാജസ്വഭാവം വെളിപ്പെടാതിരിക്കാൻ മാത്രം താമസിച്ചുമായിരിക്കണം രചന.
ലേഖനത്തിന്റെ ആധികാരികതയെ പിന്തുണയ്ക്കുന്ന മറ്റൊരു പണ്ഡിതൻ ജെറോം മർഫി ഓകോണർ ആണ്.
രണ്ടു ലേഖനങ്ങൾക്കുമിടയിൽ ശൈലീപരമായ പ്രശ്നങ്ങളുണ്ടെന്നു കരുതുന്ന അദ്ദേഹം അതിന്റെ വിശദീകരണങ്ങളിലൊന്നായി പറയുന്നത് ഒന്നാം ലേഖനം ഒന്നിലേറെ രചനകൾ ചേർന്നതാണെന്നാണ്.
ഇപ്പോഴത്തെ രൂപത്തിൽ രണ്ടാം ലേഖനവും രണ്ടു കത്തുകൾ ചേർന്നതാണെന്നും മർഫി ഓകോണർ വാദിക്കുന്നു.
കൂട്ടിച്ചേർക്കലുകൾ മാറ്റി കത്തുകൾ താരതമ്യപ്പെടുത്തുമ്പോൾ ആധികാരികതയ്ക്കെതിരായ വാദം തീരെ ദുർബ്ബലമാവുമെന്ന് അദ്ദേഹം കരുതുന്നു.
"രണ്ടാം തെസലോനിക്കരുടെ ആധികാരികതക്കെതിരായ വാദങ്ങൾ അതീവദുർബ്ബലമായതിനാൽ അതിനെ പൗലോസിന്റെ രചനയായി കണക്കാക്കുന്ന പരമ്പരാഗതനിലപാടാണ് കൂടുതൽ സ്വീകാര്യം" എന്നാണ് ഓകോണറുടെ വിധി.
"പൗലോസായ ഞാൻ ഈ ആശംസ എന്റെ കൈപ്പടയിൽ എഴുതുന്നു; അങ്ങനെയാണ് എന്റെ എല്ലാ കത്തുകളിലും ഞാൻ ചെയ്യാറുള്ളത്" എന്ന അവസാന വരികളെ ആശ്രയിച്ച്, സ്വന്തം കയ്യൊപ്പു വച്ചും അതിനെ തന്റെ കർതൃത്വത്തിനു തെളിവായി എടുത്തു കാട്ടിയും ഇതിന്റെ ആധികാരികതയ്ക്ക് പൗലോസ് തന്നെ അടിവരയിട്ടിരിക്കുന്നതായും ചൂണ്ടിക്കാണിക്കപ്പെട്ടിട്ടുണ്ട്.
ലേഖനത്തിന്റെ ആധികാരികതയ്ക്കു തെളിവായി ഈ വരികൾ ബ്രൂസ് മെറ്റ്സ്ജെറും എടുത്തു കാട്ടുന്നു.
എതിർപക്ഷം
ഈ ലേഖനത്തിന്റെ ആധികാരികതയെ നിരാകരിക്കുന്ന നിലപാടിന് 1798-ൽ ജെ.ഇ.
എം.ഷ്മിറ്റിന്റെ കാലത്തോളമെങ്കിലും പഴക്കമുണ്ട്.
കൂടുതൽ അടുത്ത കാലത്ത് ഈ നിലപാട് ആവർത്തിച്ചത് 20-ആം നൂറ്റാണ്ടിന്റെ ആരംഭത്തിൽ വില്യം വെർദേയും പിന്നീട് 1933-ൽ ആഫ്രെഡ് ലോയ്സിയും മറ്റുമാണ്.
ഇതു പൗലോസിന്റെ രചനയല്ലെന്നും പൗലോസിന്റേതായി കരുതപ്പെട്ട നിലപാടു പിന്തുടർന്ന് അദ്ദേഹത്തിന്റെ മരണശേഷം ഏതോ ശിഷ്യൻ എഴുതിയതാണെന്നും ഇന്നു പലരും കരുതുന്നു.
എർമാൻ, ഗാവെന്റാ, സ്മൈൽസ്, ഷ്നെല്ലെ, ബോറിങ്ങ്, കെല്ലി തുടങ്ങിയവർ ഈ നിലപാടിനെ പിന്തുണയ്ക്കുന്നു.
ആദ്യലേഖനത്തെ ബോധപൂർവം അനുകരിച്ച് പൗലോസിന്റെ ചിന്തയെ മുന്നോട്ടു കൊണ്ടുപോകാനുള്ള ശ്രമമായി ഈ ലേഖനത്തെ കാണുന്നതാണ് ഏറ്റവും യുക്തിസഹമായിരിക്കുകയെന്ന് നോർമൻ പെരിൻ അഭിപ്രായപ്പെടുന്നു.
പൗലോസിന്റെ പങ്കാളിത്തത്തോടെ ഒരു ക്രിസ്തീയസമൂഹം പിറന്ന യൂറോപ്പിലെ രണ്ടാമത്തെ നഗരമായിരുന്നു തെസലോനിക്ക.
ആദ്യലേഖനത്തിന്റെ രചന നടന്ന് ഏതോ ഘട്ടത്തിൽ, പരേതർക്ക് ക്രിസ്തുവിന്റെ പുനരാഗമത്തിൽ പങ്കാളിത്തം ഉണ്ടാകുമോ എന്ന സംശയം ആ സഭയിൽ ഉടലെടുത്തു.
ഈ വ്യഗ്രതയോടു പ്രതികരിച്ച് എഴുതപ്പെട്ടതാണ് തെസലോനിക്കാക്കാർക്കുള്ള രണ്ടാം ലേഖനം.
ഇത്തരം ഒരു സാഹചര്യം ഉണ്ടായപ്പോൾ പൗലോസ് സ്വയം എഴുതിയതോ അദ്ദേഹത്തിന്റെ പേരിൽ മറ്റൊരാൾ എഴുതിയതോ ഇതെന്ന ചോദ്യം ഏതായാലും പ്രസക്തമാണ്.
ഈ ലേഖനം ആധികാരികമാണെങ്കിൽ തെസലോനിക്കാക്കാർക്കുള്ള ആദ്യലേഖനം എഴുതി അധികം വൈകാതെയോ, ഏതാനും വർഷങ്ങൾ കഴിഞ്ഞോ എഴുതപ്പെട്ടതാകാം.
ഇതിനെ കപടപൗലോസീയരചനയായി കണക്കാക്കുന്നവരിൽ അധികം പേരും അതിന്റെ രചനാകാലമായി കരുതുന്നത്, ഒന്നാം നൂറ്റാണ്ടിന്റെ അവസാനത്തോടടുത്ത്, ക്രിസ്തുമതത്തിനെതിരെയുള്ള ശക്തികൾ ആഗോളതലത്തിൽ ശക്തിപ്പെട്ടിരുന്നപ്പോഴായിരിക്കുമെന്ന് റെയ്മണ്ട് ബ്രൗൺ പറയുന്നു.
അത്തരം ശക്തികളെ നിശിതമായി വിമർശിക്കുന്ന വെളിപാടുപുസ്തകത്തിന്റെ രചന നടന്ന കാലമാണത്.
ഈ ലേഖനത്തിന്റെ രണ്ടാം അദ്ധ്യായത്തിൽ പ്രത്യക്ഷപ്പെടുന്ന "പാപത്തിന്റെ മനുഷ്യൻ" ഈ പശ്ചാത്തലത്തിൽ പ്രത്യേകം ശ്രദ്ധിക്കപ്പെട്ടിട്ടുണ്ട്.
ഈ മനുഷ്യൻ, വെളിപാടുപുസ്തകത്തിലും യോഹന്നാന്റെ ഒന്നാം ലേഖനത്തിലും പരാമർശിക്കപ്പെടുന്ന അന്തിക്രിസ്തുവോ , കലിഗുള ചക്രവർത്തിയെയോ മറ്റോ പോലുള്ള ഏതെങ്കിലും ചരിത്രപുരുഷനോ എന്നൊന്നും വ്യക്തമല്ല.
കോറിന്തിൽ വച്ച് ആദ്യലേഖനത്തിന്റെ രചന കഴിഞ്ഞ് അധികം താമസിയാതെ എഴുതപ്പെട്ടതാണ് ഇതെന്നാണ് പരമ്പരാഗതമായ വിശ്വാസം.
ആദ്യലേഖനത്തിൽ പറഞ്ഞിരുന്ന ചില കാര്യങ്ങൾ, പ്രത്യേകിച്ച് ക്രിസ്തുവിന്റെ പുനരാഗമത്തെ സംബന്ധിച്ചവ, തെറ്റിദ്ധരിക്കപ്പെട്ടിരിക്കണം.
"കർത്താവിന്റെ ദിവസം" അടുത്തിരിക്കുന്നുവെന്നും അത് ഉടനെ നടക്കാനിരിക്കുന്നുവെന്നും തെസലോനിക്കാക്കാർ ധരിച്ചു.
ഈ തെറ്റിദ്ധാരണ നീക്കാൻ വേണ്ടി എഴുതിയതാണ് 2-ആം അദ്ധ്യായത്തിലെ ആദ്യത്തെ 12 വാക്യങ്ങൾ.
യുഗാന്ത്യത്തിനു മുൻപു നടക്കേണ്ടതായിട്ടുള്ള വലിയ വിശ്വാസഭ്രംശം, അന്തിക്രിസ്തുവിന്റെ വരവ് തുടങ്ങിയ കാര്യങ്ങൾ അപ്പസ്തോലൻ ഇവിടെ വിശദീകരിക്കുന്നു.
തെസ്സലൊനീക്യർക്കു എഴുതിയ രണ്ടാം ലേഖനം അവലംബം ↑ 2 തെസലോനിയർ 1:1 3:17 ↑ Ernest Best, The First and Second Epistles to the Thessalonians (New York: Harper and Row, 1972), p. 37 ↑ Leon Morris.
Concordia NIV Study Bible .
Hoerber, Robert G. St. Lous: Concordia Publishing House, p.1840.
↑ Guthrie, Donald (1990).
New Testament Introduction .
Hazell Books.
p593 ↑ G. Milligan, Saint Paul's Epistles to the Thessalonians (1908) vi, ix, p448.
1 2 Nicholl, CR, (2004), From Hope to Despair in Thessalonica , Cambridge University Press, ISBN 978-0521831420 ↑ "All Thessalonians scholars will need to engage with the arguments of this contribution to the study of the letters."
Oakes, P, Review of Nicholl in Journal for the Study of the New Testament 2005; 27; p113-4 ↑ Murphy-O'Connor, Paul: A critical life (Oxford: Clarendon Press, 1996), p. 111 ↑ 2 Thess.3:17, See similar indications in 1 Cor 16:21; Gal 6:11; and Col 4:18.
NETBible ↑ Metzger, Bruce M. (2003).
The New Testament: Its Background, Growth, Content.
Nashville: Abingdon, p.255.
↑ Best, Thessalonians , p. 50 ↑ William Wrede, The Authenticity of the Second Letter to the Thessalonians investigated", Leipzig 1903 ↑ Alfred Loisy, The Birth of the Christian Religion, University Books, New York 1962, pp. 20-21 ↑ Ehrman, Bart D. (2004). The New Testament: A Historical Introduction to the Early Christian Writings. New York: Oxford, p.385 ↑ Beverly Roberts Gaventa, First and Second Thessalonians , Westminster John Knox Press, 1998, p.93 ↑ Vincent M. Smiles, First Thessalonians, Philippians, Second Thessalonians, Colossians, Ephesians , Liturgical Press, 2005, p.53 ↑ Udo Schnelle, translated by M. Eugene Boring, The History and Theology of the New Testament Writings (Minneapolis: Fortress Press, 1998), pp. 315-325 ↑ M. Eugene Boring, Fred B. Craddock, The People's New Testament Commentary , Westminster John Knox Press, 2004 p652 ↑ Joseph Francis Kelly, An Introduction to the New Testament for Catholics , Liturgical Press, 2006 p.32 ↑ Norman Perrin, The New Testament: An Introduction: Proclamation and Parenesis, Myth and History , (Harcourt College Publishers, 1974) ↑ Raymond Brown, An Introduction to the New Testament (New York: Doubleday, 1997),pp. 594-596 ↑ ഇതേസംബന്ധിച്ച വിശദമായ ചർച്ച, ഏണസ്റ്റ് ബെസ്റ്റിന്റെ "തെസലോനിക്കാക്കാർക്കെഴുതിയ ഒന്നും രണ്ടും ലേഖനങ്ങൾ" എന്ന പുസ്തകത്തിൽ (പുറങ്ങൾ 273-310) കാണാം.
തെസ്പീസ് ഇംഗ്ലീഷ് വിലാസം https://ml.wikipedia.org/wiki/Thespis Thespis' wagon , relief of the Giotto's Belltower in Florence , Italy , Nino Pisano , 1334–1336 Thespis (1965), bronze sculpture by Robert Cook, commissioned for the opening of the Canberra Theatre
പ്രാചീന ഗ്രീക്ക് പുസ്തകങ്ങളിൽ പ്രതേകിച്ച് അരിസ്റ്റോട്ടിലിന്റെ രചനകളിൽ നിന്നും ചരിത്രത്തിലെ ആദ്യത്തെ നാടകാഭിനേതാവും നാടക കൃത്തുമാണ് തെസ്പീസ് / ˈ θ ɛ s p ɪ s / ; ഗ്രീക്ക് : Θέσπις ; fl.
6th century BC).
മറ്റ് ചില സ്രോതസ്സുകളിൽ ആദ്യമായി നടനോടൊപ്പം ആദ്യമായി മറ്റ് നടന്മാരും പ്രത്യക്ഷപ്പെടുന്നത് അവതരിപ്പിച്ചത് ഇദ്ദേഹമണ്‌.
ഇദ്ദേഹത്തെ നാടകത്തിന്റെ പിതാവായി അറിയപ്പെടുന്നു.
തെസ്പീസ് ഡിത്യരംബസ് (പുരാണ കഥകളെ ആസ്പദമാക്കി പാടുന്ന പാട്ടുകൾ) ഗായകനായിരുന്നു.
ഇദ്ദേഹമാണ്‌ ഒരു ഗായകനോ നടനോ വ്യക്തിപരമായി കഥപാത്രങ്ങളായി കഥ അവതരിപ്പിക്കുന്ന ശൈലി കൊണ്ട്‌ വന്നത്.
കഥാപാത്രങ്ങൾ വിവിധ മുഖംമൂടികൾ ധരിച്ച് അരങ്ങിലെത്തിയത് ഇദ്ദേഹത്തിന്റെ ആശയമാണ്‌.
ദുരന്ത നാടകത്തിന്റെ തുടക്കം ഇദ്ദേഹത്തിൽ നിന്നാണ്‌.
അതിനെ ഏറ്റവും നന്നയി കൈകാര്യം ചെയ്തതും ഇദ്ദേഹമാണ്‌.
സി.534ൽ ആഥൻസിലെ ഡയോണിസിയ സ്ഥാപനത്തിലെ മൽസരത്തിൽ ഏറ്റവും മികച്ച ദുരന്ത നാടകമായി തിരഞ്ഞെടുത്ത ഇദ്ദേഹത്തിന്റെതാണ്‌.
തെളിവുകളുള്ള ആദ്യ മൽസരത്തിൽ ജയിച്ചിട്ടുള്ള വ്യതിയാണ്‌ തെസ്പീസ്.
സമ്പത്തികമായി വളരാൻ തെസ്പീസ് സഞ്ചാര നാടകങ്ങൾ തുടങ്ങി.
ആദ്യമായി സഞ്ചാര നാടകം അവതരിപ്പിച്ചതും അദ്ദേഹമാണ്.
‌അദ്ദേഹത്തിന്റെ സഞ്ചാരത്തിൽ വിവിധസ്ഥലങ്ങളിൽ വിവിധ വേഷങ്ങളിൽ മാസ്ക്കും കുതിര വണ്ടി എന്നിവയോട് കൂടിയായിരുന്ന് യാത്ര.
സംശയമുള്ള രചനകൾ Contest of Pelias and Phorbas Hiereis (Priests) Himitheoi (Demigods) Pentheus അവലംബം സ്രോതസ്സുകൾ Gaster, Theodor, H. , Thespis: Ritual, Myth, and Drama in the Ancient Near East , Henry Schuman Publishing, New York, 1950.
ISBN 0-87752-188-3 .
തെസെറ്റ അബ്രഹാം ഇംഗ്ലീഷ് വിലാസം https://ml.wikipedia.org/wiki/Tezeta_Abraham
ഇറ്റാലിയൻ-എത്യോപ്യൻ മോഡലും നടിയുമാണ് തെസെറ്റ അബ്രഹാം (ജനനം: 15 ഫെബ്രുവരി 1985).
എത്യോപ്യൻ മാതാപിതാക്കൾക്ക് ജിബൂട്ടിയിൽ ജനിച്ച അബ്രഹാം അഞ്ചാം വയസ്സിൽ കുടുംബത്തോടൊപ്പം ഇറ്റലിയിലേക്ക് താമസം മാറി.
2002-ൽ "മിസ് ഇറ്റലി ആഫ്രിക്ക" മത്സരത്തിൽ വിജയിച്ചതോടെ ഫാഷൻ ലോകത്തേക്ക് കടക്കാൻ അവസരമൊരുങ്ങി.
ഫെൻ‌ഡി, ജിയാൻ‌ഫ്രാങ്കോ ഫെറെ, റീപ്ലേ, മോസ്ചിനോ, ജീൻ പോൾ ഗാൽ‌ട്ടിയർ തുടങ്ങിയ ബ്രാൻ‌ഡുകളിൽ‌ അവർ മോഡലായി.
അബ്രഹാം ടൂറിസ്റ്റ് കൺസൾട്ടന്റിൽ ഡിപ്ലോമ നേടി.
2010-ൽ മിസ് ഇറ്റാലിയ മത്സരത്തിൽ പങ്കെടുത്തു.
സിനിമാ ലോകത്ത് താൽപര്യം പ്രകടിപ്പിച്ച അബ്രഹാം പതിനെട്ടാം വയസ്സിൽ ഫിലിം ഓഡിഷനിൽ പങ്കെടുക്കാൻ തുടങ്ങി.
ഓഡിഷനിൽ അവർ വളരെ സുന്ദരിയാണെന്ന് പറഞ്ഞത് അവരെ അത്ഭുതപ്പെടുത്തി.
2012-ൽ എ ഫ്ലാറ്റ് ഫോർ ത്രീ എന്ന സിനിമയിൽ അബ്രഹാമിന് ഒരു ചെറിയ വേഷം ഉണ്ടായിരുന്നു.
2015-ൽ സംവിധായകൻ ഇവാൻ കൊട്രോണിയോയുടെ ഓഡിഷന് ഒരു മാസത്തിനുശേഷം, അബ്രഹാമിന് ടിവി സീരീസായ È അരിവറ്റ ലാ ഫെലിസിറ്റയിൽ ഒരു വേഷം ലഭിച്ചു.
2015 മുതൽ, കൊട്രോണിയോയ്‌ക്കൊപ്പം നിരവധി സിനിമകളിലും ടിവി പരമ്പരകളിലും പ്രവർത്തിച്ചിട്ടുണ്ട്.
2017 ൽ, ലുൾട്ടിമ റിമ എന്ന ഹ്രസ്വചിത്രത്തിൽ ഇറ്റലിയിലെ ലോർഡ് ബൈറോണിന്റെയും മേരി ഷെല്ലിയുടെയും ജീവിതത്തിൽ താൽപ്പര്യമുള്ള ഒരു യൂണിവേഴ്സിറ്റി വിദ്യാർത്ഥിയായി അബ്രഹാം അഭിനയിച്ചു.
2018-ലെ ഹ്രസ്വ ചിത്രമായ ലാ ഫെസ്റ്റ പി ബെല്ലിസിമയിൽ അമ്മയായി അഭിനയിച്ചു.
2019-ൽ മി വേൾഡ് യംഗ് ഫിലിം ഫെസ്റ്റിവൽ ആരംഭിക്കാൻ അബ്രഹാം സഹായിച്ചു.
അബ്രഹാമിന് ഒരു മകനുണ്ട്.
ഇറ്റലിയിലെ വംശീയതയ്‌ക്കെതിരെ അവർ തുറന്നുപറയുന്നു, സമൂഹത്തിന്റെ അരികുകളിൽ ജീവിക്കുന്ന കറുത്തവർഗക്കാർ കത്തോലിക്കാ സംസ്കാരത്തിന്റെ പ്രതിഫലനമാണെന്ന് അവർ പറഞ്ഞു.
പുതിയ സംസ്കാരങ്ങളിലേക്ക് മനസ്സ് തുറക്കുന്നതിനുള്ള ഒരു മാർഗമായി അബ്രഹാം യാത്രയെ പ്രോത്സാഹിപ്പിക്കുന്നു.
അവർ ഇപ്പോൾ റോമിലാണ് താമസിക്കുന്നത്.
ഫിലിമോഗ്രാഫി 2012: എ ഫ്ലാറ്റ് ഫോർ ത്രീ 2015-2018: È അരിവറ്റ ലാ ഫെലിസിറ്റ (TV series) 2017: L'ഉല്തിമ റിമ (ഹ്രസ്വചിത്രം) 2018: ലാ ഫെസ്റ്റ പി ù ബെല്ലിസിമ (ഹ്രസ്വചിത്രം) 2018: ലാ പേസ് ഓൾ‌ഇം‌പ്രോവിസോ (ഹ്രസ്വചിത്രം, സംവിധായകൻ) അവലംബം പുറംകണ്ണികൾ Tezeta Abraham at the Internet Movie Database
തെവനിൻ തിയറം ഇംഗ്ലീഷ് വിലാസം https://ml.wikipedia.org/wiki/Th%C3%A9venin%27s_theorem ഈ ലേഖനം ഒരു അനാഥലേഖനമാണ് .
പ്രധിരോധകങ്ങൾ, കപ്പാസിറ്ററുകൾ, ഇൻഡക്‌ടറുകൾ എന്നിവ വൈദ്യുതിയുടെ സഞ്ചാരപഥത്തിൽ കാണുന്ന നേർധാരാ (ലീനിയർ), ഉഭയ നേർധാരാ (ബൈ ലീനിയർ) ഉപകരണങ്ങളാണ്.
ഡയോഡ്, ട്രാൻസിസ്റ്റർ എന്നിവ നേർധാരാ (ലീനിയർ), ഉഭയ നേർധാരാ (ബൈ ലീനിയർ) ഉപകരണങ്ങളല്ല.
ആവശ്യത്തിനനുസൃതമായി ഈ ഉപകരണങ്ങളെ ബന്ധിപ്പിക്കുമ്പോൾ ഒരു സർക്യൂട്ട് ഉണ്ടാകുന്നു.
ഈ സർക്യൂട്ടിനെ വൈദ്യുത സ്രോതസ്സുമായി ബന്ധിപ്പിച്ചാൽ വൈദ്യുതി പ്രവാഹം ഉണ്ടാകുന്നു.
മുകളിൽ പറഞ്ഞിരിക്കുന്ന നേർധാരാ (ലീനിയർ), ഉഭയ നേർധാരാ (ബൈ ലീനിയർ) ഉപകരണങ്ങളുടെ സ്വഭാവ വിലക്കനുസരിച്ച് വൈദ്യുതി പ്രവാഹ തീവ്രതയിൽ വ്യതിയാനം ഉണ്ടാകുന്നു.
ഒരു സർക്യൂട്ടിൽ ഈ ഉപകരണങ്ങളെ ബന്ധിപ്പിച്ചാൽ അതിൽ ഉണ്ടാകുന്ന പ്രവാഹ തീവ്രതാ വ്യതിയാനത്തെയും, ലോഡിങ്ങ് ഇഫക്റ്റിനെയും മനസ്സിലാക്കാൻ തെവനിൻ തിയറം സഹായിക്കുന്നു.
തിയറം പ്രസ്താവന
"Thevenin's Theorem states that it is possible to simplify any linear circuit, no matter how complex, to an equivalent circuit with just a single voltage source and series resistance connected to a load"
പ്രസ്താവന അവലമ്പം : " http://www.allaboutcircuits.com " ലോഡിങ്ങ് ഇഫക്റ്റ് ആദ്യം, എവിടെയാണോ ലോഡ് ബന്ധിപ്പിക്കേൻടത് അതിലൂടെയുള്ള വൈദ്യുതി പ്രവാഹ തീവ്രത കൻടുപിടിക്കണം.
ഈ വിലയെ തെവനിൻ കറന്റ് എന്നു വിളിക്കുന്നു.
ഈ വില കൻടുപിടിക്കാൻ കിർച്ചോഫ് നിയമങ്ങൾ ഉപയോഗിക്കാം അതിനു ശേഷം, എവിടെയാണോ ലോഡ് ബന്ധിപ്പിക്കേൻടത്, ആ ടെർമിനൽ ഓപ്പൺ ചെയ്യുക ആദ്യം വൈദ്യുത സ്രോതസ്സിനെ മാറ്റം ചെയ്യുക.
വോൾട്ടേജ് സ്രോതസ്സിനെ ഷോർട്ട് ചെയ്യുക.
കറന്റ് സ്രോതസ്സിനെ ഓപ്പൺ ചെയ്യുക.
ഓപ്പൺ ചെയ്ത ടെർമിനലിലൂടെയുള്ള ആകെ പ്രതിരോധ വില കാണുക.
ഈ വിലയെ തെവനിൻ റെസിസ്റ്റൻസ് എന്നു വിളിക്കുന്നു.
നൗഷാദ് അലി ഇംഗ്ലീഷ് വിലാസം https://ml.wikipedia.org/wiki/Naushad
ഒരു ഇന്ത്യൻ സംഗീതജ്ഞനായിരുന്നു നൗഷാദ് അലി ( ഉർദു : نوشاد علی ‬ , ഹിന്ദി : नौशाद अली ) ( ഡിസംബർ 25 1919 – മേയ് 5 2006 ).
ബോളിവുഡ് ചലച്ചിത്ര രംഗത്തെ സംഗീത സം‌വിധായകനുമാണിദ്ദേഹം.
ചലച്ചിത്രരംഗത്തിന്‌ നൽകിയ സമഗ്രസംഭാവനകളെ മാനിച്ച് ഭാരതീയസർക്കാർ അദ്ദേഹത്തിന്‌ 1981-ൽ ദാദാസാഹിബ് ഫാൽക്കെ പുരസ്കാരം സമ്മാനിക്കുകയുണ്ടായി.
കേന്ദ്ര സംഗീതനാടക അക്കാദമി പുരസ്കാരം , പദ്മഭൂഷൺ എന്നിവയും നേടിയിട്ടുണ്ട്.
1919 ൽ ലഖ്‌നോവിൽ ജനിച്ചു.
ഉസ്താദ് ഗുർബത് അലി, ഉസ്താദ് യൂസഫ് അലി, ഉസ്താദ് ബാബർ സാഹേബ് എന്നിവരുടെ കീഴിൽ സംഗീതാഭ്യാസനം നടത്തി.
1937 -ൽ മുംബൈക്കു പോകുന്നതിനു മുമ്പ് അമേച്വർ നാടകവേദിക്കുവേണ്ടി   സംഗീതസംവിധാനം നിർവഹിച്ചു.
മുംബൈയിൽ മുഷ്ത്താഖ് ഹുസൈന്റെ ഓർക്കസ്ട്രയിൽ പിയാനോ വായനക്കാരനായി.
പിന്നീട് ഖേംചന്ദ് പ്രകാശിന്റെ അസിസ്റ്റന്റായി രഞ്ജിത് സ്റ്റുഡിയോയിൽ ജോലി ചെയ്തു.
നാല്പതുകളിലെ ഹിന്ദി സിനിമയിലെ ഏറ്റവും ശ്രദ്ധേയനായ സംഗീത സംവിധായകൻ.
സൌണ്ട്  മിക്‌സിങ്ങും, പിന്നണിഗാനങ്ങളിൽ ശബ്ദത്തിനും മ്യൂസിക് ട്രാക്കിനും വേറെ വേറെ റെക്കോഡിങ്ങും ഏർപ്പെടുത്തിയവരിൽ ഒരാൾ.
നൂറു സംഗീതജ്ഞരെ പങ്കെടുപ്പിച്ചുകൊണ്ട്  വലിയൊരു ഓർക്കെസ്ട്ര ആൻ എന്ന ചിത്രത്തിൽ അവതരിപ്പിച്ചത് പുതുമയുള്ളൊരു കാൽവയ്പായിരുന്നു.
നൗഷാദ് കാ സംഗീത് എന്ന പേരിൽ ഒരു ഹ്രസ്വ ചിത്രം നിർമ്മിക്കപ്പെട്ടിട്ടുണ്ട് .
ആറ് പതിറ്റാണ്ടുകൾ നീണ്ട ചലച്ചിത്രജീവിതത്തിൽ അദ്ദേഹം അറുപതിലേറെ ചലച്ചിത്രങ്ങൾക്ക് സംഗീതസംവിധാനം നിർവ്വഹിച്ചിട്ടുണ്ട്.
ഇവയിലധികവും ഹിന്ദി ചലച്ചിത്രങ്ങളായിരുന്നു.
1988-ൽ പുറത്തിറങ്ങിയ ധ്വനി എന്ന മലയാളചലച്ചിത്രത്തിലെ ഗാനങ്ങൾക്കും സംഗീതം നൽകിയത് അദ്ദേഹമാണ്.
2006 മേയ് 5-ന് തന്റെ 86ആം വയസ്സിൽ ആ അതുല്യകലാകാരൻ നമ്മെ വിട്ടുപിരിഞ്ഞു.
പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നൗഷാദ് അലി
നൻപകൽ നേരത്ത് മയക്കം
മമ്മൂട്ടിയെ നായകനാക്കി ലിജോ ജോസ് പെല്ലിശ്ശേരി രചനയും സംവിധാനവും നിർവ്വഹിച്ച  മലയാള ചലച്ചിത്രമാണ് നൻപകൽ നേരത്ത് മയക്കം .
എഴുത്തുകാരൻ എസ്.ഹരീഷാണ് ഈ സിനിമയുടെ തിരക്കഥ എഴുതിയത്.
മമ്മൂട്ടിയും പെല്ലിശ്ശേരിയും ചേർന്നാണ് ഇത് നിർമ്മിച്ചത്.
മമ്മൂട്ടി, രമ്യാ പാണ്ഡ്യൻ, അശോകൻ എന്നിവരാണ് ചിത്രത്തിലെ പ്രധാന താരങ്ങൾ.
ഇരുപത്തി ഏഴാം കേരള അന്താരാഷ്ട്ര ചലച്ചിത്രമേളയിലെ മികച്ച പ്രേക്ഷക ചിത്രമായി തെരെഞ്ഞെടുക്കപ്പെട്ടത് നൻപകൽ നേരത്ത് മയക്കം എന്ന സിനിമയാണ്.
വേളാങ്കണ്ണി തീർഥാടനം നടത്തി വരുന്ന ഒരു പ്രൊഫഷണൽ നാടക സംഘത്തിൻറെ ദൃശ്യങ്ങളിൽ നിന്നാണ് സിനിമ ആരംഭിക്കുന്നത്.
വഴിയിൽ വെച്ച് ഡ്രൈവറോട് വാഹനം നിർത്താൻ ആവശ്യപ്പെടുന്ന ജെയിംസ് ഒരു സമീപഗ്രാമത്തിലേക്ക് അവിടം അത്യന്തം പരിചയമുള്ള ഒരാളെപ്പോലെ കയറിച്ചെല്ലുകയാണ്.
ആ തമിഴ് ഗ്രാമത്തിലെ ഒരു വീട്ടിലേക്ക് അപരിചിതത്വങ്ങളൊന്നുമില്ലാതെ ചെന്നുകയറുന്ന ജെയിംസ് രണ്ട് വർഷം മുൻപ് അവിടെനിന്ന് കാണാതായ സുന്ദരത്തെപ്പോലെ പെരുമാറുന്നതാണ് സിനിമയുടെ ഇതിവൃത്തം.
ചിത്രം 2022 ഡിസംബർ 12-ന് 27-ാമത് ഇന്റർനാഷണൽ ഫിലിം ഫെസ്റ്റിവൽ ഓഫ് കേരള (IIFK) യിൽ പ്രദർശിപ്പിച്ചു.
ലോക പ്രീമിയറിൽ ചിത്രത്തിന് നല്ല പ്രതികരണങ്ങളും വൻ ഡിമാൻഡും ലഭിച്ചു.
അഭിനേതാക്കൾ മമ്മൂട്ടി അശോകൻ രമ്യ പാണ്ഡ്യൻ കൈനകര തങ്കരാജ് ടി.സുരേഷ് ബാബു ചേതൻ ജയലാൽ അശ്വന്ത് അശോക് കുമാർ സഞ്ജന ദിപു രാജേഷ് ശർമ്മ ഗിരീഷ് പെരിഞ്ചീരി ഗീതി സംഗീത തെന്നവൻ പ്രശാന്ത് മുരളി പ്രമോദ് ഷെട്ടി യമ ഗിൽഗമെഷ് കോട്ടയം രമേഷ് ബിറ്റോ ഡേവിസ് ഹരിപ്രശാന്ത് വർമ്മ ബാലൻ പാറക്കൽ പൂ രാമു രമ്യ സുവി അംഗീകാരങ്ങൾ വർഷം അവാർഡ്/ഫെസ്റ്റിവൽ വിഭാഗം സ്വീകർത്താവ് നോട്ട്സ് 2022 അന്തർദേശീയ ചലച്ചിത്രോത്സവം (കേരളം) സിൽവർ ക്രോ ഫെസന്റ് അവാർഡ് (രജത ചകോരം) നൻപകൽ നേരത്ത് മയക്കം - ലിജോ ജോസ് പെല്ലിശ്ശേരി References പുറത്തേക്കുള്ള കണ്ണി നൻപകൽ നേരത്ത് മയക്കം ഇന്റർനെറ്റ് മൂവി ഡാറ്റാബേസിൽ
നൗറുവിലെ വിദ്യാഭ്യാസം
നൗറുവിൽ വിദ്യാഭ്യാസം നിർബന്ധിതമാണ് .
മൂന്നു പ്രാഥമികവിദ്യാലയങ്ങളും 2 സെക്കന്ററി വിദ്യാലയങ്ങളും ഉൾപ്പെടെ നൗറുവിൽ 11 സ്കൂളുകൾ ഉണ്ട്.
(നൗറു സെക്കന്ററി സ്കൂളും കോളജും ഇതിലുൾപ്പെടും).
പ്രത്യേക പരിഗണന അർഹിക്കുന്ന കുട്ടികൾക്കായി ഏബിൾ/ഡിസേബിൾ കേന്ദ്രങ്ങളുമുണ്ട്.
ഈ സ്കൂളുകളിൽ വിദ്യാഭ്യാസം സൗജന്യമാണ്.
ആസ്ട്രേലിയൻ ഡിപ്പാർട്മെന്റ് ഓഫ് ഫോറിൻ അഫയേഴ്സ് ആന്റ് ട്രേഡ് കണക്കനുസരിച്ച് നൗറുവിൽ 3,026 കുട്ടികൾ സ്കൂളിൽ ചേർന്നു പഠിക്കുന്നുണ്ട്.
2013 മുതൽ നൗറുവിന്റെ വിദ്യാഭ്യാസകാര്യ മന്ത്രി, ചാർമൈൻ സ്കോട്ടി ആകുന്നു.
നവുറുവിലെ ഐവോ ഡിസ്ട്രിക്റ്റിൽ യൂണിവേഴ്സിറ്റി ഓഫ് സൗത് പസിഫിക്കിന്റെ കാമ്പസുണ്ട്.
1970കളിൽ ആണ് യൂണിവേഴ്സിറ്റി ഓഫ് സൗത് പസിഫിക്ക് വിദൂരവിദ്യാഭ്യാസം തുടങ്ങിയത്.
1987ൽ പ്രാദേശിക കാമ്പസ് തുടങ്ങി.
വിദ്യാഭ്യാസത്തിന്റെ വിവിധ മേഖലകളും ബിസിനസ്സും ആണു പ്രധാനമായി പഠിപ്പിച്ചുവരുന്നത്.
തുടർവിദ്യാഭ്യാസവും ഈ കാമ്പസിൽ ലഭ്യമാണ്.
A classroom at Nauru Secondary School after refurbishment as part of an Australian aid package to the island state.
ഇരുപതാം നൂറ്റാണ്ടിന്റെ ആദ്യപാതത്തിൽ പ്രൊട്ടസ്റ്റാന്റ് മിഷനറിമാരാണ് നവുറുവിലെ വിദ്യാഭ്യാസപ്രവർത്തനങ്ങൾ ആദ്യമായി തുടങ്ങിയത്.
നവുറുവിലെ ആദ്യ സ്കൂൾ മിഷനറി ആയ ഫിലിപ്പ് ഡെലാപ്പൊർട്ടെ നവുറുഭാഷയിൽ തുടങ്ങി.
1923ൽ യുണൈറ്റഡ് കിങ്ഡം, ആസ്ട്രേലിയ, ന്യൂ സീലാന്റ് എന്നിവ സംയുക്തമായി നവുറുവിലെ വിദ്യാഭ്യാസം നിർബന്ധിതമാക്കുകയും ഇംഗ്ലിഷ് ഭാഷയെ അടിസ്ഥാനമാക്കിയുള്ള പാഠ്യപദ്ധതി സ്ഥാപിക്കുകയുംചെയ്തു.
2007ൽ ആസ്ട്രേലിയയിലെ ഓസെയ്ഡ് എന്ന സംഘടന നൗറു സെക്കന്ററി വിദ്യാഭ്യാസം പുനഃസംഘടിപ്പിക്കാൻ സഹായം ചെയ്തു.
2010ൽ ഈ പ്രൊജക്ട് പൂർണ്ണമായി.
നൗറുവെൻ ഭാഷ
നൗറുവെൻ ഭാഷ (Nauruan: dorerin Naoero) ദ്വീപരാജ്യമായ നൗറുവിൽ ഏതാണ്ട് 6000 പേർ മാത്രം സംസാരിക്കുന്ന സമുദ്രഭാഷകളിൽപ്പെട്ട ഭാഷയാണ്.
ഈ ഭാഷയ്ക്ക് മറ്റു മൈക്രോനേഷ്യൻ ഭാഷകളോടുള്ള ബന്ധം ഇനിയും തെളിയിക്കാനുണ്ട്.
നൗഷാദ് ഇബ്രാഹിം ഇംഗ്ലീഷ് വിലാസം https://ml.wikipedia.org/wiki/Naushad_Ibrahim
ഒരു മലയാളനാടക നടനാണ് നൗഷാദ് ഇബ്രാഹിം .
പൂക്കാട് കലാലയത്തിന്റെ തച്ചോളി ഒതേനനിലെ നായകവേഷം അവതരിപ്പിച്ച നൗഷാദിന് 2008-ലെ പ്രൊഫഷണൽ നാടകമത്സരത്തിൽ മികച്ച നടനുള്ള പുരസ്കാരം ലഭിച്ചു.
പത്തിലധികം വർഷമായി നൗഷാദ് പൂക്കാട് കലാലയത്തിൽ അഭിനയിക്കുന്നു.
സമിതിയുടെ തന്നെ പൂന്താന പർവത്തിലെ പൂന്താനത്തെയും കാലംതുള്ളലിലെ കുഞ്ചൻനമ്പ്യാരെയും നൗഷാദ് അവതരിപ്പിച്ചിട്ടുണ്ട്.
ശിവരാമൻ മാസ്റ്റർ സംവിധാനംചെയ്ത ദേവവ്രതൻ എന്ന നാടകത്തിലെ ഭീഷ്മർ , ' കായംകുളം കൊച്ചുണ്ണി 'യെന്ന ടെലിവിഷൻ പരമ്പരയിൽ കൊച്ചുപിള്ള എന്നീ വേഷങ്ങൾ ഇദ്ദേഹം അവതരിപ്പിച്ചിട്ടുണ്ട്.
മിമിക്രി കലാകാരനായും സംവിധായകനായും പ്രവർത്തിച്ചിട്ടുണ്ട്.
തിരുവനന്തപുരം രംഗപ്രഭാതിനുവേണ്ടി ചില ബാലനാടകങ്ങളും ഇദ്ദേഹം സംവിധാനം ചെയ്തു.
ഡബ്ബിങ് ആർട്ടിസ്റ്റും തിരക്കഥാകൃത്തുമാണ് നൗഷാദ്.
നാടക അഭിനേത്രിയായ ജയയാണ് നൗഷാദിന്റെ ഭാര്യ.
നാടകങ്ങൾ രചന നിർവഹിച്ചത് രാരിച്ചൻ എന്ന സാദാ പൗരൻ(കരാല) കള്ളനും പോലീസും മരുഭൂമിയിലെ ഇലകൾ അമ്മ വീട് വെരിണിയ ട്രാൻസ് മെൻ കച്ചറപ്പൂതം അഭിനയിച്ച നാടകങ്ങൾ തച്ചോളി ഒതേനൻ(സ്റ്റേറ്റ് അവാർഡ്) പൂന്താന പർവം കാലംതുള്ളൽ ദേവവ്രതൻ നെല്ല് കണ്ണകി ഇത് ഭൂമിയാണ് മതങ്ങളെ വഴിമാറൂ മഴതന്നെ മഴ...
ഴ...
ഴ..
മുഖംമൂടികൾ പാട്ടബാക്കി ഹിബാക്കുഷ ഘോഷയാത്ര വെളിച്ചെണ്ണ ദിനേശന്റെ കഥ പുല്ല് സിനിമകൾ മരംകൊത്തി ദൂരെ എന്നു നിന്റെ മൊയ്തീൻ സൈഗാൾ പാടുകയാണ് പുരസ്കാരങ്ങൾ 2008-ലെ പ്രൊഫഷണൽ നാടക മത്സരത്തിൽ മികച്ച നടനുള്ള പുരസ്കാരം.
മികച്ച നാടകകൃത്തിനുള്ള കേരള സംഗീത നാടക അക്കാദമി പ്രവാസി അമേച്ചർ നാടക അവാർഡ് തുടർച്ചയായി മൂന്നു വർഷം ബഹറിൻ കേരള സമാജം പ്രൊഫസ്സർ നരേന്ദ്രപ്രസാദ് സ്മാരക നാടകോത്സവത്തിലെ മികച്ച നാടകങ്ങളുടെ രചയിതാവ് തച്ചോളി ഒതേനൻ നാടകത്തിലെ അഭിനയത്തിന് മികച്ച നടനുള്ള വെഞ്ഞാറമൂട് രാമചന്ദ്രൻ സ്മാരക അഖില കേരള നാടക അവാർഡ് മറ്റ് പ്രൊഫഷണൽ നാടക മത്സരങ്ങളിൽ പത്തോളം പുരസ്കാരങ്ങൾ അവലംബം
നൗറു ഇംഗ്ലീഷ് വിലാസം https://ml.wikipedia.org/wiki/Nauru
ലോകത്തിലെ ഏറ്റവും ചെറിയ റിപ്പബ്ലിക്കാണ് ‌ നൗറു .
ഔദ്യോഗിക നാമം റിപ്പബ്ലിക് ഓഫ് നൗറു.
പശ്ചിമ-മധ്യ ശാന്തസമുദ്രത്തിലാണ്‌ ഇത് സ്ഥിതി ചെയ്യുന്നത്.
ഒന്നാം ലോകമഹായുദ്ധത്തിനുശേഷം 1968 വരെ ഓസ്ട്രേലിയ , ന്യൂസിലാൻഡ് , ബ്രിട്ടൻ എന്നീ രാജ്യങ്ങളുടെ സം‌യുക്തഭരണമായിരുന്നു.
1968-ൽ സ്വതന്ത്രമായി.
കുടിവെള്ളം ഇറക്കുമതി ചെയ്യുന്ന ഒരു രാജ്യമാണിത്.
ഫോസ്ഫേറ്റ് ഖനനമാണ്‌ പ്രധാന വരുമാനം.